Luci Gómez

Lucía Gómez González, nada na Coruña o 20 de xaneiro de 1992, é unha xogadora de fútbol sala galega, que xoga de á no Poio Pescamar da Primeira División. Internacional coa selección española dende 2017, conquistou con esta as tres primeiras Eurocopas da historia.

 Traxectoria 
Formouse como xogadora de fútbol sala na canteira do Sal Lence. Trala fusión deste club co Viaxes Amarelle, militou no novo equipo, co que debutou na Segunda División nacional na tempada 2008/09. Militou na categoría de prata ata 2012, cando o equipo logrou o ascenso á Primeira División, na que xogou durante os seguintes dous anos. Para a tempada 2014/15 fichou polo Lacturale Orvina de Pamplona, co que acabou descendendo na súa segunda tempada.

En 2016 regresou a Galicia para xogar no Ourense Envialia e na súa primeira tempada conquistou a Copa de España, marcando o gol da vitoria na final ante o Navalcarnero (3-2). 

Entre 2018 e 2020 militou no Burela, co que gañou unha liga, unha Copa da Raíña e unha Supercopa de España. En 2020 fichou polo Poio Pescamar.

 Selección española 
Debutou coa selección española o 10 de outubro de 2017, nun partido amigable contra Portugal. En 2018 xogou a fase de clasificación para a primeira Eurocopa da historia, e en 2019 participou na fase final do propio torneo, que se disputou na vila portuguesa de Gondomar. Alí proclamouse campioa de Europa despois de gañar por 4-0 á selección anfitrioa. Volveu ser convocada para a Eurocopa de 2022, onde o equipo español levantou o seu segundo título despois de derrotar de novo a Portugal na final. Un ano despois celebrouse en Debrecen a terceira edición da Eurocopa, e a selección española confirmou o seu absoluto dominio do fútbol sala europeo, gañando o título na final ante Ucraína. 

 Estatísticas 
ClubDiv.TempadaLigaCopas
nacionaisTorneos
internacionais(2)Total(3)Part.GolesPart.GolesPart.GolesPart.Goles 1.ª2012-1326610 - - - - - - - -266102013-1426630 - - - - - - - -26630Total club521240--------521240 1.ª2014-15301520 - - - - - - - -3015202015-16291130 - - - - - - - -291130Total club592650--------592650 Ourense Envialia1.ª2016-17286303100 - - - -317302017-182914203200 - - - -321620Total club5720506300----632350 Burela1.ª2018-192812303100 - - - -3113302019-2021310410021 - -27510Total club491540720021--581840 Poio Pescamar FS1.ª2020-21248505120 - - - -299702021-223016402000 - - - -321640Total club5424907120----6125110Total carreira271972702062021--293104290(1) Inclúe datos da Copa de España / Supercopa de España.(2) Inclúe datos de Campionato de Europa de Clubs.(3) Non Inclúe datos de partidos amigables.

 Palmarés 
Viaxes Amarelle
 Segunda División (1): 2011/12.

Burela
 Primeira División (1): 2019/20.
 Copa da Raíña (1): 2020.
 Supercopa de España (1): 2020.

Selección española
 Eurocopa (3): 2019, 2022, 2023.

 Notas 


Categoría:Nados en 1992
Categoría:Nados na Coruña
Categoría:Futbolistas da Coruña
Categoría:Xogadores de fútbol sala de Galicia